CELEX: 32022R0007
Language: fi
Date: 2022-01-05 00:00:00
Title: Komission täytäntöönpanoasetus (EU) 2022/7, annettu 5 päivänä tammikuuta 2022, täytäntöönpanoasetuksen (EU) 2020/2235 liitteen V muuttamisesta huoneenlämmössä säilyviin yhdistelmätuotteisiin sisältyvien maitotuotteiden unioniin tuloa koskevien eläinterveysvaatimusten osalta (ETA:n kannalta merkityksellinen teksti)

6.1.2022   
               
               
                  FI
               
               
                  Euroopan unionin virallinen lehti
               
               
                  L 2/1
               
            
         KOMISSION TÄYTÄNTÖÖNPANOASETUS (EU) 2022/7,
         annettu 5 päivänä tammikuuta 2022,
         täytäntöönpanoasetuksen (EU) 2020/2235 liitteen V muuttamisesta huoneenlämmössä säilyviin yhdistelmätuotteisiin sisältyvien maitotuotteiden unioniin tuloa koskevien eläinterveysvaatimusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 7 artiklan 2 kohdan a alakohdan,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (2) (”eläinterveyssäännöstö”) ja erityisesti sen 238 artiklan 3 kohdan ja 239 artiklan 3 kohdan,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (3) ja erityisesti sen 90 artiklan ensimmäisen kohdan a ja e alakohdan ja 126 artiklan 3 kohdan,
         sekä katsoo seuraavaa:
         
                     (1)
                  
                  
                     Komission delegoidulla asetuksella (EU) 2020/692 (4) täydennetään asetuksessa (EU) 2016/429 vahvistettuja eläinterveyssääntöjä muun muassa siltä osin kuin on kyse tiettyjen eläinperäisten tuotteiden lähetysten saapumisesta unioniin. Erityisesti kyseisen delegoidun asetuksen 163 artiklassa, sellaisena kuin se on hiljattain muutettuna komission delegoidulla asetuksella (EU) 2021/1703 (5), vahvistetaan erityisvaatimukset, jotka koskevat huoneenlämmössä säilyviin yhdistelmätuotteisiin sisältyvien eläinperäisten tuotteiden saapumista unioniin. Kyseisessä artiklassa vahvistetaan muun muassa tällaisiin yhdistelmätuotteisiin sisältyviin maitotuotteisiin sovellettavia riskinvähentämiskäsittelyjä koskevat vaatimukset ottaen huomioon alkuperäpaikkana olevan kolmannen maan tai alueen tai jommankumman vyöhykkeen terveystilanne.
                  
               
                     (2)
                  
                  
                     Komission täytäntöönpanoasetuksessa (EU) 2020/2235 (6) vahvistetaan asetusten (EU) 2016/429 ja (EU) 2017/625 soveltamissäännöt muun muassa tiettyjen eläinperäisten tuotteiden unioniin tuloa koskevien varmennusten mallien osalta. Täytäntöönpanoasetuksen (EU) 2020/2235 liitteessä V vahvistetaan toimijan antaman sellaisen yksityisen varmennuksen malli, jonka on oltava unioniin tulevien huoneenlämmössä säilyvien yhdistelmätuotteiden mukana komission delegoidun asetuksen (EU) 2019/625 (7) 14 artiklan mukaisesti.
                  
               
                     (3)
                  
                  
                     Täytäntöönpanoasetuksen (EU) 2020/2235 liitteessä V esitetty yksityinen varmennus olisi korvattava päivitetyllä versiolla, jossa otetaan huomioon delegoidussa asetuksessa (EU) 2020/692, sellaisena kuin se on muutettuna delegoidulla asetuksella (EU) 2021/1703, vahvistetut maitotuotteiden riskinvähentämiskäsittelyjä koskevat vaatimukset.
                  
               
                     (4)
                  
                  
                     Sen vuoksi täytäntöönpanoasetusta (EU) 2020/2235 olisi muutettava.
                  
               
                     (5)
                  
                  
                     Koska täytäntöönpanoasetusta (EU) 2020/2235 sovelletaan 21 päivästä huhtikuuta 2021, asetukseen (EU) 2020/2235 tällä asetuksella tehtävien muutosten olisi oikeusvarmuuden vuoksi tultava voimaan kiireellisesti.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2020/2235 liite V tämän asetuksen liitteessä olevalla tekstillä.
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 139, 30.4.2004, s. 55.
         
            (2)  EUVL L 84, 31.3.2016, s. 1.
         
            (3)  EUVL L 95, 7.4.2017, s. 1.
         
            (4)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
         
            (5)  Komission delegoitu asetus (EU) 2021/1703, annettu 13 päivänä heinäkuuta 2021, delegoidun asetuksen (EU) 2020/692 muuttamisesta siltä osin kuin on kyse yhdistelmätuotteisiin sisältyvien eläinperäisten tuotteiden unioniin saapumista koskevista eläinterveysvaatimuksista (EUVL L 339, 24.9.2021, s. 29).
         
            (6)  Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).
         
            (7)  Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).
      
      
         
            LIITE
            
               
                  
                     ”LIITE V
                     MALLI TOIMIJAN ANTAMALLE DELEGOIDUN ASETUKSEN (EU) 2019/625 14 ARTIKLAN MUKAISELLE YKSITYISELLE VARMENNUKSELLE HUONEENLÄMMÖSSÄ SÄILYVIEN YHDISTELMÄTUOTTEIDEN UNIONIIN TULOA VARTEN
                     
                        
                     
                                 
                                    Osa II: Varmennus
                                 
                              
                              
                                 
                                    II. Terveyttä koskevat tiedot
                                 
                              
                              
                                 
                                    II.a
                                 
                              
                              
                                 
                                    Varmennus
                                 
                              
                              
                                 
                                    II.b
                                 
                              
                              
                                 
                                    IMSOC-viite
                                 
                              
                           
                                 Allekirjoittanut …
                                 (tuojan nimi, osoite ja yksityiskohtaiset tiedot),
                                 joka vastaa osassa I kuvattujen yhdistelmätuotteiden lähetyksen tulosta unioniin, vakuuttaa, että yhdistelmätuotteet/-tuotteita, joiden mukana tämä varmennus on,
                                 
                                             1.
                                          
                                          
                                             täyttävät Euroopan parlamentin ja neuvoston asetuksen (EU) 2017/625 (A) 126 artiklan 2 kohdassa tarkoitetut sovellettavat vaatimukset;
                                          
                                       
                                             2.
                                          
                                          
                                             ei tarvitse varastoida tai kuljettaa valvotussa lämpötilassa;
                                          
                                       
                                             3.
                                          
                                          
                                             eivät sisällä muuta jalostettua lihaa kuin gelatiinia, kollageenia tai Euroopan parlamentin ja neuvoston asetuksen (EY) N:o 853/2004 (B) liitteessä III olevassa XVI jaksossa tarkoitettuja pitkälle jalostettuja tuotteita;
                                          
                                       
                                             4.
                                          
                                          
                                             sisältävät seuraavat kasviperäiset ainesosat ja jalostetut eläinperäiset tuotteet(2):
                                             …;
                                          
                                       
                                             5.
                                          
                                          
                                             sisältävät jalostettuja eläinperäisiä tuotteita, joita koskevia vaatimuksia vahvistetaan asetuksen (EY) N:o 853/2004 liitteessä III ja jotka ovat peräisin seuraavasta hyväksytystä laitoksesta (seuraavista hyväksytyistä laitoksista)(3):
                                             …;
                                          
                                       
                                             6.
                                          
                                          
                                             sisältävät jalostettuja eläinperäisiä tuotteita, jotka ovat peräisin kolmansista maista tai niiden alueilta, joista/joilta kunkin kyseisen jalostetun eläinperäisen tuotteen vienti unioniin on sallittua ja jotka luetellaan komission päätöksessä 2011/163/EU (C);
                                          
                                       
                                             7.
                                          
                                          
                                             ovat peräisin kolmansista maista tai niiden alueilta, joista/joilta lihavalmisteiden, maitotuotteiden, ternimaitotuotteiden, kalastustuotteiden tai munatuotteiden vienti unioniin on sallittua eläinten terveyttä ja kansanterveyttä koskevien unionin vaatimusten perusteella ja jotka sisältyvät vähintään yhden kyseessä olevan eläinperäisen tuotteen osalta komission täytäntöönpanoasetuksen (EU) 2021/405 (D) ja komission täytäntöönpanoasetuksen (EU) 2021/404 (E) nojalla vahvistettuihin luetteloihin;
                                          
                                       
                                             8.
                                          
                                          
                                             on tuotettu laitoksessa, joka täyttää hygieniavaatimukset, joiden on tunnustettu vastaavan Euroopan parlamentin ja neuvoston asetuksessa (EY) N:o 852/2004 (F) edellytettyjä vaatimuksia;
                                          
                                       
                                             9.
                                          
                                          
                                             on tuotettu olosuhteissa, joissa voidaan taata Euroopan parlamentin ja neuvoston asetuksessa (EY) N:o 396/2005 (G) vahvistettujen torjunta-ainejäämien enimmäismäärien ja komission asetuksessa (EY) N:o 1881/2006 (H) vahvistettujen vierasaineiden enimmäismäärien noudattaminen;
                                          
                                       
                                             10.
                                          
                                          
                                             sisältävät maitotuotteita, joille
                                             
                                                         
                                                            (4)(5) joko
                                                      
                                                      
                                                         ei ole tehty jotakin komission delegoidun asetuksen (EU) 2020/692 (I) liitteessä XXVII vahvistetuista erityisistä riskinvähentämiskäsittelyistä;
                                                      
                                                   
                                                         
                                                            (4)(6) tai
                                                      
                                                      
                                                         on tehty jokin delegoidun asetuksen (EU) 2020/692 liitteessä XXVII olevan taulukon sarakkeessa A tai B vahvistetuista erityisistä riskinvähentämiskäsittelyistä;
                                                      
                                                   
                                                         
                                                            (4)(7) tai
                                                      
                                                      
                                                         on tehty erityinen riskinvähentämiskäsittely, joka on vähintään vastaava kuin jokin delegoidun asetuksen (EU) 2020/692 liitteessä XXVII olevan taulukon sarakkeessa B vahvistetuista käsittelyistä;
                                                      
                                                   
                                       
                                             11.
                                          
                                          
                                             sisältävät munatuotteita, joille on tehty erityinen riskinvähentämiskäsittely, joka on vähintään vastaava kuin jokin delegoidun asetuksen (EU) 2020/692 liitteessä XXVIII olevassa taulukossa vahvistetuista käsittelyistä(4).
                                          
                                       
                                    Huomautukset
                                 
                                 Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti tässä varmennuksessa olevat viittaukset Euroopan unioniin käsittävät myös Yhdistyneen kuningaskunnan Pohjois-Irlannin osalta.
                              
                           
                                  
                              
                              
                                 Päiväys
                              
                              
                                  
                              
                              
                                 Tuojan(8) virka-asema ja -nimike
                              
                              
                                  
                              
                           
                                  
                              
                              
                                 Leima
                              
                              
                                  
                              
                              
                                 Allekirjoitus
                              
                              
                                  
                              
                           
                                 
                                    (2)
                                 
                              
                              
                                 Ainesosat luetellaan painon mukaisessa alenevassa järjestyksessä. Tietyt ainesosat on tarvittaessa sallittua ryhmitellä maitotuotteiksi, kalastustuotteiksi, munatuotteiksi tai muiksi kuin eläinperäisiksi tuotteiksi.
                              
                           
                                 
                                    (3)
                                 
                              
                              
                                 Ilmoitetaan asetuksen (EY) N:o 853/2004 4 artiklan 2 kohdan mukaisesti hyväksytyn laitoksen (hyväksyttyjen laitosten), joka on tuottanut (jotka ovat tuottaneet) kyseiseen yhdistelmätuotteeseen sisältyvät jalostetut eläinperäiset tuotteet, hyväksyntänumero ja se maa, alue tai jommankumman vyöhyke, jossa/ jolla se sijaitsee (ne sijaitsevat), siten kuin tuojana oleva elintarvikealan toimija on ne ilmoittanut.
                              
                           
                                 
                                    (4)
                                 
                              
                              
                                 Tarpeeton poistetaan.
                              
                           
                                 
                                    (5)
                                 
                              
                              
                                 Ainoastaan, jos
                                 
                                             a)
                                          
                                          
                                             yhdistelmätuotteen alkuperäpaikkana oleva kolmas maa tai alue tai jommankumman vyöhyke (varmennuksen osan I kohtaan I.7 lisätty ISO-maakoodi) luetellaan täytäntöönpanoasetuksen (EU) 2021/404 (J) liitteen XVII mukaisesti sellaisten raakamaidon ja maitotuotteiden unioniin tuloa varten, joille ei ole tarpeen tehdä riskinvähentämiskäsittelyä;
                                             sekä
                                          
                                       
                                             b)
                                          
                                          
                                             raakamaidon tai maitotuotteen hyväksytty alkuperälaitos (ilmoitettu varmennuksen osan II kohdassa 5) sijaitsee
                                             
                                                         i)
                                                      
                                                      
                                                         kolmannessa maassa tai alueella tai jommankumman vyöhykkeellä, joka luetellaan täytäntöönpanoasetuksen (EU) 2021/404 liitteen XVII mukaisesti sellaisten raakamaidon ja maitotuotteiden unioniin tuloa varten, joille ei ole tarpeen tehdä riskinvähentämiskäsittelyä; tai
                                                      
                                                   
                                                         ii)
                                                      
                                                      
                                                         unionissa.
                                                      
                                                   
                                       
                           
                                 
                                    (6)
                                 
                              
                              
                                 Ainoastaan, jos
                                 
                                             a)
                                          
                                          
                                             yhdistelmätuotteen alkuperäpaikkana oleva kolmas maa tai alue tai jommankumman vyöhyke (varmennuksen osan I kohtaan I.7 lisätty ISO-maakoodi) luetellaan täytäntöönpanoasetuksen (EU) 2021/404 liitteen XVIII mukaisesti sellaisten maitotuotteiden unioniin tuloa varten, joille on tehtävä riskinvähentämiskäsittely;
                                             sekä
                                          
                                       
                                             b)
                                          
                                          
                                             raakamaidon tai maitotuotteen hyväksytty alkuperälaitos (ilmoitettu varmennuksen osan II kohdassa 5) sijaitsee
                                             
                                                         i)
                                                      
                                                      
                                                         kolmannessa maassa tai alueella tai jommankumman vyöhykkeellä, joka luetellaan täytäntöönpanoasetuksen (EU) 2021/404 liitteen XVIII mukaisesti sellaisten maitotuotteiden unioniin tuloa varten, joille on tehtävä riskinvähentämiskäsittely; tai
                                                      
                                                   
                                                         ii)
                                                      
                                                      
                                                         unionissa.
                                                      
                                                   
                                       
                           
                                 
                                    (7)
                                 
                              
                              
                                 Jos
                                 
                                             a)
                                          
                                          
                                             yhdistelmätuotteen alkuperäpaikkana olevaa kolmatta maata tai aluetta tai jommankumman vyöhykettä (varmennuksen osan I kohtaan I.7 lisätty ISO-maakoodi) ei luetella täytäntöönpanoasetuksen (EU) 2021/404 liitteissä XVII tai XVIII raakamaidon ja/tai maitotuotteiden unioniin tuloa varten;
                                             sekä
                                          
                                       
                                             b)
                                          
                                          
                                             maitotuotteen hyväksytty alkuperälaitos (ilmoitettu varmennuksen osan II kohdassa 5) sijaitsee
                                             
                                                         i)
                                                      
                                                      
                                                         kolmannessa maassa tai alueella tai jommankumman vyöhykkeellä, joka luetellaan täytäntöönpanoasetuksen (EU) 2021/404 liitteen XVII tai XVIII mukaisesti raakamaidon ja/tai maitotuotteiden unioniin tuloa varten; tai
                                                      
                                                   
                                                         ii)
                                                      
                                                      
                                                         unionissa.
                                                      
                                                   
                                       
                           
                                 
                                    (8)
                                 
                              
                              
                                 Tuoja: Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista 4 päivänä maaliskuuta 2019 annetun komission delegoidun asetuksen (EU) 2019/625 (EUVL L 131, 17.5.2019, s. 18) 14 artiklan 1 kohdassa tarkoitetun maahantuovan elintarvikealan toimijan edustaja.
                              
                           
               ”
            
               (A)  Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (EUVL L 95, 7.4.2017, s. 1).
            
               (B)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (
                  EUVL L 139, 30.4.2004, s. 55
               ).
            
               (C)  Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).
            
               (D)  Komission täytäntöönpanoasetus (EU) 2021/405, annettu 24 päivänä maaliskuuta 2021, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti (EUVL L 114, 31.3.2021, s. 118).
            
               (E)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).
            
               (F)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).
            
               (G)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
            
               (H)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
            
               (I)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
            
               (J)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).